Lenivá baba
750 g zemiakov, 1 veľký karfiol, tuk na vymastenie pekáča, 350 g kuracieho, alebo bravčového mäsa, 2,5 dcl mlieka, 4 vajcia, provensálske bylinyAko na to:
Surové zemiaky pokrájame na krúžky, karfiol rozoberieme na malé ružičky. Vymastíme pekáč, na dno poukladáme zemiaky, na zemiaky karfiol a na karfiol na tenké rezance pokrájané mäso. Vrstvy niekoľko krát opakujeme.
Zalejeme mliekom rozmiešaným s vajciami a provensálskymi bylinami.
Prikryjeme a vložíme do vyhriatej rúry.
Dusíme 45 minút, potom pekáč odokryjeme a zapekáme ešte 15 minút.